b'\n_START_ARTICLE_\nKosmos (satelit)\n_START_PARAGRAPH_\nKosmos je bila serija sovjetskih i poslije ruskih umjetnih satelita raznih oznaka, namjene i programa. Prvi je lansiran 16. o\xc5\xbeujka 1962. godine. Do danas je u toj seriji lansirano vi\xc5\xa1e od 2500 satelita. Pri nekim lansiranjima lansirano je vi\xc5\xa1e satelita odjednom. Obavili su vojne, tehnolo\xc5\xa1ke, znanstvene, medicinske i druge zada\xc4\x87e, pokuse i ispitivanja. Lansirani su s kozmodroma Bajkonura u Kazahstanu i Pljesecka u Rusiji. Do kraja 1980-ih tako\xc4\x91er su lansirani s kozmodroma Kapustina Jara. Planira ih se lansirati i iz Amurske oblasti._NEWLINE_Drugdje je ime Kosmos pridano ure\xc4\x91ajima koji su u drugim slu\xc4\x8dajevima po vlastitim programima imali vlastita imena, primjerice, pri ispitivanju i poleta u bespilotnoj ina\xc4\x8dici broda Sojuz raznih ina\xc4\x8dica, mjese\xc4\x8dev obletni brod L1/Zond, prototipa mjese\xc4\x8deva orbitalna broda LOK, mjese\xc4\x8deva posadnog ekspedicijskog kompleksa L3, prijevoznog broda-modula TKS (Svemirski brod opskrbe), umanjenog prototipa orbitalnog zrakoplova-kozmoplana vi\xc5\xa1erazinskog sustava Spiralj, jednoj neuspje\xc5\xa1noj orbitalnoj postaji serije DOS (Saljut), a tako\xc4\x91er i me\xc4\x91uplanetnih postaja, kod kojih je otkazao pogonski blok zbog \xc4\x8dega su ostali u niskoj orbiti.'